stanford-oval/wikipedia huggingface dataset:
Kaupankäynnin historia
Keskiaika

Kaupankäynnin kehityksen kannalta suuressa merkityksessä oli Silkkitie, joka ulottui Kiinasta antiikin Rooman valtakuntaan. Silkkitien kauppareitit olivat käytössä vielä keskiajalla.
Sydänkeskiajalla, 1150-luvulla Saksassa syntyi kauppiaiden muodostama Hansaliitto, joka hallitsi aikoinaan koko Itämeren kaupankäyntiä. Varhaisimpia kaupunkeja, joissa Hansaliitto toimi, olivat Hampuri ja Lyypekki.
Viikingeillä oli kauppareittejä, joista toinen ulottui Skandinaviasta Dneprin kautta Mustallemerelle ja Välimerelle Bysanttiin saakka ja toinen Volgan kautta Kaspianmerelle.
Uusi aika

Kaupankäynti on monesti tapahtunut merireittejä pitkin. Suurten löytöretkien myötä 1400- ja 1500-luvuilla laajensivat ihmisten maailmankuvaa. Niiden myötä myös merten kauppareitit laajenivat. Itse asiassa kaupankäynnillä merenkulun suhteen oli eräänlainen virstanpylväs 1600-luvun puolivälissä. Tänä aikana maailman merikauppareitit saivat suunnilleen nykyisen muotonsa. Tuolloin meriä hallitsivat espanjalaiset, portugalilaiset ja hollantilaiset. Muut kansat ryhtyivät haastamaan heitä.
Merkantilismin aikana 1600-luvulla Ruotsissa kaupungit jaettiin maakaupunkeihin ja tapulikaupunkeihin. Vain tapulikaupungeilla oli oikeus käydä ulkomaankauppaa. Kaupungit olivat kaupankäynnin keskuksia.
1700-luvulla Britanniasta alkanut teollinen vallankumous muutti suuresti ihmisten arkea ja myös kaupankäyntiä. Merkittävä muutos kaupankäynnissä oli massatuotannon myötä se, että tavaroiden hinnat laskivat.
Suomessa puuteollisuuden lisääntymisen myötä 1800-luvun lopulla puutavarasta tuli merkittävin vientitavara, ja Saimaan kanavasta tuli merkittävä reitti puutavaran viennissä Pietariin. Suomen tärkeimmät kauppakumppanit 1800-luvulta 1950-luvulle olivat Venäjä ja Englanti.
Foinikialaisten kauppareittejä kuvaava kartta.
Kartta, joka kuvaa kauppareittejä Euroopassa 1300-luvulla.
Karl-Gustaf Hildebrand

Karl-Gustaf Hildebrand
Karl-Gustaf Hildebrand (25. huhtikuuta 1911 Tukholma – 30. tammikuuta 2005) oli ruotsalainen kirjailija ja taloushistorian professori Uppsalassa.
Hän oli Karl Hildebrandin poika. Hän tuli ylioppilaaksi 1929, valmistui filosofian lisensiaatiksi 1937 ja filosofian tohtoriksi 1937. Professorin virkaan hänet nimitettiin 1959. Hän oli kulttuuritoimittaja ja osallistui kulttuurikeskusteluihin ja vuosina 1938–1940 hän oli lehden Vår lösen toimittaja. Runoilijana häntä on kuvattu modernistiksi jolla oli radikaali ja syvällinen kristillinen asenne ja hän oli kiinnostunut kristillisestä mystiikasta.
Hildebrand oli konservatiivi, mutta ei osallistunut niin sanottuun Pallotalokokoukseen (Bollhusmötet) Uppsalassa 1939, jolloin ylioppilasliitto Heimdal protestoi juutalaisten pakolaisten vastaanottamista vastaan. Herman Lindqvist laski Hildebrandin tähän joukkoon, joten hänen kirjansa Historien om Sverige jouduttiin vetämään takaisin. Hildebrand oli päinvastoin sitä mieltä, että pakolaiset olisi otettu vastaan.
Karl-Gustaf Hildebrand kirjoitti ja muokkasi virsiä. Kolme hänen kirjoittamaansa virttä on Ruotsin kirkon virsikirjassa (83, 418, 594:2). Virren 83 hän kirjoitti omiin häihinsä, jotka vietettiin Danderydin kirkossa 1936, ja se on piispa Gustav Aulénin säveltämä. Niiden lisäksi on ns. Verbumin lisäyksessä (Den svenska psalmboken med tillägg) kaksi hänen virttään.
Låtom oss fröjdas i ungdomens vår

Någon sköt sig här igår

Djupt i jorden skall han bo

Där de härliga lagrarna gro
Virret

Hildebrandin kirjoittamat virret Ruotsin kirkon vuoden 1986 virsikirjassa (Den svenska psalmboken med tillägg) sekä Ruotsin kirkon virsikirjassa.
83 Som klaraste vattuflöden Kuin puhdas ja päilyvä virta
418 Hav och stränder din allmakt formar Sinä muovailet meret, rannat
594ː2 Giv folken fred, giv själen frid Rauhasi anna kansoille
789 Herre, din son var en timmerman
800 Den mörka floden
Hildebrandin muokkaamat virret
5 Nu tacka Gud, allt folk (Martin Rinkart) Käy, kansa, laulamaan
146 Vad ljus över griften (Frans M. Franzén) On aurinko noussut
316 Nu dagen är till ända (Laurentius Laurentii) Pois sammuu päivän kulta
327 Lovad vare Herren (Haquin Spegel) Kiitetty nyt olkoon
373 Behåll oss vid ditt rena ord (Nicolaus Selnecker) Oi, sido meidät sanaasi
447 Jesus, lär mig alltid tänka  (Haquin Spegel) Tutkimaan, oi Jeesus, auta
468 Låt oss nu Jesus prisa (Haquin Spegel) Nyt kiitos Jeesuksemme
488 Ljus av ljus, o morgonstjärna (Martin Opitz) Kristus, valo valkeuden
498 Ett, Jesus, än påminner jag (Johan Possieth) Vain yhtä pyydän, Jumala
514 Det gamla år förgånget är (Jakob Ebert) On vanha vuosi poistunut
515 Hur snabbt, o Gud, vår tid förgår (Jesper Swedberg) Oi Herra, aika kiiruhtaa
700ː1 Evige, allsmäktige Gud (Litania) Iankaikkinen, kaikkivaltias Jumala
Teokset

Nödvärn (1933)
Kristna perspektiv (1935)
Vårdagjämning (1937)
Bibeln i nutida svensk lyrik (1939)
Medan natten varar (1940)
Djupt under ishöljet (1950)
Några dikter (1968)
Göran Widmark

Göran Widmark (28. tammikuuta 1910 Jukkasjärvi,  Ruotsi – 13. tammikuuta 1982 Hedemora, Ruotsi) oli ruotsalainen pappi ja virsirunoilija.
Widmark vihittiin papiksi 1940 Luulajan hiippakuntaan ja hän toimi Tornionlaaksossa hiippakuntapappina. Hän oli myös ulkolähetystyön ystävä ja 1946 Ruotsin kirkon lähetys (Svenska kyrkans mission) kutsui hänet palvelukseensa kotimaantyön sihteerinä. Uppsalassa hänestä tuli myös kaupunginvaltuuston jäsen, ja hän edusti sosiaalidemokraattista puoluetta. Toimittuaan noin 20 vuotta Ruotsin kirkon lähetyksen palveluksessa hän toimi vielä komministerina Tukholman Maria Magdalena -seurakunnassa.
Hän julkaisi 1962 pienen runokokoelman I vånda och fröjd, jossa oli vain 24 sivua. Kun sen kolmas painos ilmestyi kymmenen vuotta myöhemmin, oli siinä lähes kaksinkertainen määrä sivuja ja runoja.
Hänen sanoittamansa virren "I tro under himmelens skyar" on suomentanut Niilo Rauhala ja virsi alkaa sanoin: "Myös isämme uskoivat ennen" (virsi 187). Se on Suomen evankelis-luterilaisen kirkon ruotsinkielisessä virsikirjassa virsi 427.
Virsi on Ruotsin kirkon suomenkielisessä virsikirjassa numero 228 ja sen suomenkielinen teksti alkaa sanoin: "Kuin myös isät uskoivat kerran". Se on myös Niilo Rauhalan käännös vuodelta 1998. Virren sävelmä poikkeaa hieman Suomen evankelis-luterilaisen kirkon virsikirjan sävelmästä, minkä takia virteen on tehty uusi käännös.
Atlantic Coast Conference

| Atlantic Coast Conference |
| --- | --- |

Laji:  28 urheilulajia
Maa(t):  Yhdysvallat
Liitto):  NCAA
Perustettu:  1953
Sarjataso:  Divisioona I
Aiheesta muualla
Sivusto
Atlantic Coast Conference (lyh. ACC) on NCAA:n I-divisioonaan kuuluva korkeakoulujen konferenssi. Konferenssiin kuuluu 18 yliopistoa ja 28 eri urheilulajia. Konferenssin päämaja sijaitsee Pohjois-Carolinan Greensborossa ja se on perustettu vuonna 1953. Konferenssi on yksi yhdestätoista I-divisioonan ylemmästä Football Bowl Subdivision-konferenssista.
Yliopistot

| Yliopisto | Kaupunki | Nimi | Perustettu | Liittyi | Tyyppi | Oppilaat |
| --- | --- | --- | --- | --- | --- | --- |
| Boston College | Chestnut Hill, Massachusetts | Eagles | 1863 | 2005 | yksityinen | 9 019 |
| University of California, Berkeley (California) | Berkeley, Kalifornia | Golden Bears | 1868 | 2024 | julkinen | 45 699 |
| Clemson University | Clemson, Etelä-Carolina | Tigers | 1889 | 1953 | julkinen | 14 172 |
| Duke University | Durham, Pohjois-Carolina | Blue Devils | 1838 | 1953 | yksityinen | 6 259 |
| Florida State University | Tallahassee, Florida | Seminoles | 1851 | 1991 | julkinen | 32 525 |
| Georgia Tech | Atlanta, Georgia | Yellow Jackets | 1885 | 1979 | julkinen | 19 404 |
| University of Louisville | Louisville, Kentucky | Cardinals | 1798 | 2014 | julkinen | 22 293 |
| University of Miami | Coral Gables, Florida | Hurricanes | 1925 | 2004 | yksityinen | 10 132 |
| University of North Carolina at Chapel Hill | Chapel Hill, Pohjois-Carolina | Tar Heels | 1789 | 1953 | julkinen | 17 628 |
| North Carolina State University | Raleigh, Pohjois-Carolina | Wolfpack | 1887 | 1953 | julkinen | 23 730 |
| University of Notre Dame | South Bend, Indiana | Fighting Irish | 1842 | 2013 | yksityinen | 11 733 |
| University of Pittsburgh | Pittsburgh, Pennsylvania | Panthers | 1787 | 2013 | julkinen | 28 766 |
| Southern Methodist University (SMU) | University Park, Texas | Mustangs | 1911 | 2024 | yksityinen | 11 842 |
| Stanford University | Stanford, Kalifornia | Cardinal | 1891 | 2024 | yksityinen | 17 529 |
| Syracuse University | Syracuse, New York | Orange | 1870 | 2013 | yksityinen | 21 029 |
| University of Virginia | Charlottesville, Virginia | Cavaliers | 1819 | 1953 | julkinen | 15 078 |
| Virginia Tech | Blacksburg, Virginia | Hokies | 1872 | 2004 | julkinen | 23 041 |
| Wake Forest University | Winston-Salem, Pohjois-Carolina | Demon Deacons | 1834 | 1953 | yksityinen | 4 231 |
Aiheesta muualla

Virallinen kotisivu (englanniksi)
| n k NCAA I-divisioona |
| --- | --- |
FBS:  The American  Atlantic Coast  Big 12  Big Ten  CUSA  Mid-American  Mountain West  Pac-12  Southeastern  Sun Belt 
FCS - Full:  Big Sky  Ivy  MEAC  Northeast  Patriot  SoCon  Southland  SWAC 
FCS - Alliance:  OVC–Big South (Ohio Valley / Big South)  CAA FB (CAA / Atlantic 10 / America East)  Missouri Valley FB (Missouri Valley / Summit)  United (ASUN / WAC) 
Ei-jalkapallo:  Big East  Big West  Horizon  MAAC  West Coast 
Luettelo NCAA:n I-divisioonan oppilaitoksista
ACC-yliopistot
Johan August Gustafsson

Johan August Gustafsson (17. elokuuta 1889 Långserud, Värmlanti, Ruotsi – 25. marraskuuta 1967 Tukholma) oli ruotsalainen vapaakirkollinen pastori, virsirunoilija ja kääntäjä.
Gustafsson opiskeli Ruotsin Lähetysliiton (Svenska Missionsförbundet) teologisessa seminaarissa vuosina 1912–1915 ja toimi sen jälkeen pastorina Ljusdalissa ja Arvikassa. Vuodesta 1921 hän oli Lähetysliiton nuorisosihteeri, vuodesta 1926 Lähetysliiton lehden toimittaja, sisälähetystyön johtajan vuodesta 1930 ja lähetysjohtaja vuosina 1944–1954.
Hän oli myös puheenjohtaja työryhmässä, joka julkaisi vuonna 1951 Lähetysliiton laulukirjan Sånger och psalmer. Hän on kirjoittanut myös runsaasti hartauskirjoituksia, novelleja, runoja ja lauluja.
Ruotsin kirkon virsikirjan ekumeenisessa osassa on numerolla 282 Gustafssonin kirjoittama virsi "Bar du min börda, led du min nöd". Se on julkaistu vuonna 1934 kokoelmassa Evangeliska sånger. En samling väckelse- och uppbyggelsesånger för gudstjänstbruk. Virren sävelmä on yhdysvaltalaisen säveltäjän Lelia Naylor Morrisin (1862–1929) sävelmä. Hän käytti miehensä nimen mukaan pseudonyymiä ”Mrs C. H. Morris”. Virsi on Ruotsin kirkon suomenkielisessä virsikirjassa Anna-Mari Kaskisen vuonna 1997 kääntämänä  "Taakkani kannoit, tuskani koit".
Southeastern Conference

| Southeastern Conference |
| --- | --- |

Laji:  22 urheilulajia
Maa(t):  Yhdysvallat
Liitto):  NCAA
Perustettu:  1932
Sarjataso:  Divisioona I
Aiheesta muualla
Sivusto
Southeastern Conference (lyh. SEC) on NCAA:n I-divisioonaan kuuluva korkeakoulujen konferenssi. Konferenssiin kuuluu 16 yliopistoa ja 22 eri urheilulajia. Konferenssin päämaja sijaitsee Alabaman Birminghamissa ja se on perustettu vuonna 1932. Konferenssi on yksi yhdestätoista I-divisioonan ylemmästä Football Bowl Subdivision-konferenssista.
Lajit

Konferenssi järjestää kilpailuja seuraavissa 14 lajissa:
| --- | --- |
 amerikkalainen jalkapallo (vain miehet)  baseball (vain miehet)  golf  jalkapallo (vain naiset)  koripallo  lentopallo (vain naiset)  maastojuoksu :  ratsastus (vain naiset)  softball (vain naiset)  soutu (vain naiset)  tennis  telinevoimistelu (vain naiset)  uinti ja sukellus  yleisurheilu
Jäsenet

| Koulu | Sijainti (asukasluku) | Perustettu | Opiskelijoita | Liittynyt | Lempinimi |
| --- | --- | --- | --- | --- | --- |
| Alabama  | Tuscaloosa, Alabama  (91 605)   | 1831 | 33 602 | 1932   | Crimson Tide |
| Arkansas  | Fayetteville, Arkansas (77 143)   | 1871 | 24 595 | 1991   | Razorbacks |
| Auburn  | Auburn, Alabama (53 380)   | 1856 | 25 078 | 1932   | Tigers |
| Florida  | Gainesville, Florida (124 491)   | 1853 | 51 474 | 1932   | Gators |
| Georgia  | Athens, Georgia (114 983)   | 1785 | 35 520 | 1932   | Bulldogs |
| Kentucky  | Lexington, Kentucky (322 570)   | 1865 | 33 885 | 1932   | Wildcats |
| LSU  | Baton Rouge, Louisiana (229 553)   | 1860 | 29 549 | 1932   | Tigers |
| Mississippi State  | Starkville, Mississippi (24 187)   | 1878 | 21 424 | 1932   | Bulldogs |
| Missouri  | Columbia, Missouri (110 438)   | 1839 | 34 255 | 2012   | Tigers |
| Oklahoma  | Norman, Oklahoma (128 026)   | 1890 | 32 676 | 2024   | Sooners |
| Ole Miss  | Oxford, Mississippi (19 000)   | 1848 | 19 822 | 1932   | Rebels |
| South Carolina  | Columbia, Etelä-Carolina (130 591)   | 1801 | 30 721 | 1991   | Gamecocks |
| Tennessee  | Knoxville, Tennessee (184 802)   | 1794 | 27 523 | 1932   | Volunteers |
| Texas  | Austin, Texas (974 447)   | 1883 | 52 384 | 2024   | Longhorns |
| Texas A&M  | College Station, Texas (96 921)   | 1876 | 52 585 | 2012   | Aggies |
| Vanderbilt  | Nashville, Tennessee (635 710)   | 1873 | 12 093 | 1932   | Commodores |
Verginan aurinko

Verginan aurinko.
Verginan aurinko (kreik. Ήλιος της Βεργίνας, Ílios tis Vergínas; harvemmin Verginan tähti, kreik. Άστρο της Βεργίνας, Ástro tis Vergínas) on tyylitelty tähtisymboli, jossa on 16 sädettä. Sitä pidetään muinaisen Makedonian valtakunnan symbolina. Nykyisin se on yksi Kreikan ja erityisesti kreikkalaisen Makedonian kansallisista symboleista.
Historia

Verginan auringoksi nykyisin kutsuttu symboli oli laajalti käytössä antiikin Kreikassa. Erityisesti sitä käytettiin Makedonian valtakunnan aikana. Siellä sen oletetaan toimineen ennen kaikea argeadien hallitsijasuvun tunnuksena. Aurinkokuvio tunnetaan muun muassa keramiikan koristekuviona sekä hellenistisen kauden rahoista. Löytöjä on tehty niin Manner-Kreikasta kuin Kreikan saarilta.
Symbolille nimen antanut löytö tehtiin vuonna 1977 arkeologi Manólis Andrónikoksen johtamissa antiikin Aigain kaupungin kaivauksissa Vergínassa pohjoisessa Kreikassa. Aurinkokuvio oli kaiverrettu Makedonian kuninkaan Filippos II:n jäännökset sisältäneen kultaisen larnaksin kanteen. Larnaks on nykyisin Aigain kuningashautojen museossa. Kreikkalaiset ottivat merkin pian käyttöönsä symboloidakseen sillä antiikin Makedonian kulttuurin jatkumoa nykyisessä Kreikassa. Symbolia käytetään muun muassa kreikkalaisen Makedonian lipussa.
Vuonna 1991 Jugoslaviasta itsenäistynyt Makedonian tasavalta (nykyinen Pohjois-Makedonia) otti myös aurinkokuvion omaan lippuunsa. Kreikkalaiset protestoivat tätä vastaan, sillä he pitivät aurinkoa omana symbolinaan. Neljä vuotta myöhemmin Makedonian tasavallan lippu muutettiin nykyiseen muotoonsa, jossa Verginan aurinko on korvattu erilaisella aurinkokuviolla. Kreikan ja Pohjois-Makedonian vuonna 2018 tekemässä sopimuksessa Makedonian nimikiistassa sopimusehtoihin kuului, että Pohjois-Makedonia kieltää Verginan auringon ja muiden muinaisen Makedonian symbolien käytön virallisissa yhteyksissä. Kielto pantiin täytäntöön vuonna 2019.
Symboli

Nykyisin käytetyssä muodossaan Verginan auringossa on 16 sädettä. Antiikin aikana käytettiin kuitenkin sen lisäksi myös aurinkokuvioita, joissa oli 8 tai 12 sädettä. 12-säteisessä säteiden määrä yhdistettiin joskus Olympoksen jumaliin. Filippos II:n larnaksissa aurinkokuvion keskellä on rosetti- eli ruusukuvio.
Helios kuvattuna Ilionin Athenen temppelin reliefeissä.
Verginan aurinko kaarialaisessa rahassa, 300-luku eaa.
Kreikan Makedonian lippu.
Makedonian tasavallan lippu vuosina 1992–1995.
Aiheesta muualla

Kuvia tai muita tiedostoja aiheesta Verginan aurinko Wikimedia Commonsissa
Filippos II:n larnaks Verginasta.
Megadeth

| Megadeth |
| --- | --- |

 Megadeth Sonisphere-festivaalitapahtumassa 2010, vasemmalta: David Ellefson, Dave Mustaine, Chris Broderick ja Shawn Drover.
Tiedot
Toiminnassa:  1983–2002, 2004–
Tyylilaji:  heavy metal, thrash metal, speed metal
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Dave Mustaine, laulu, soolo- ja rytmikitara   Teemu Mäntysaari, soolokitara   taustalaulu James LoMenzo, basso   taustalaulu Dirk Verbeuren, rummut  
Entiset jäsenet:  ks. Entiset jäsenet
Levy-yhtiö:  Combat, (1984–1986)   Capitol, (1986–2000)   Sanctuary, (2001–2004)   Roadrunner, (2006–2012)   Universal & Tradecraft, (2013–)  
Aiheesta muualla
Kotisivut
Infobox OKNimi-testi OK: 
Megadeth on yhdysvaltalainen metallimusiikkia esittävä yhtye, jonka laulaja ja kitaristi Dave Mustaine sekä basisti David Ellefson perustivat vuonna 1983 Los Angelesissa pian sen jälkeen, kun Mustaine oli erotettu Metallicasta. Megadeth on julkaissut urallaan kuusitoista studioalbumia, joista kuusi on ylittänyt Yhdysvalloissa platinalevyrajan, sekä viisi live- ja kokoelma-albumia. Dave Mustainen ohella yhtyeen nykyiseen kokoonpanoon kuuluvat soolokitaristi Teemu Mäntysaari ja rumpali Dirk Verbeuren.
Mittavan uransa aikana yhtyeen tyyli on vaihdellut raskaammasta thrash- ja speed metalista perinteisempään ja melodisempaan raskaaseen rockmusiikkiin. Metallican, Slayerin ja Anthraxin ohella Megadeth on yksi thrash metalin tärkeimpiä vaikuttajia ja pioneereja, ja se luetaan edellä mainittujen yhtyeiden ohella lajityypin ”neljän suuren yhtyeen” joukkoon.
Esikoisalbuminsa Killing Is My Business... And Business Is Good! yhtye julkaisi vuonna 1985. Megadethin tuorein studioalbumi on syyskuussa 2022 julkaistu The Sick, the Dying and the Dead. Maailmanlaajuisesti Megadethin albumeita on myyty yli 50 miljoonaa kappaletta.  Yhtye on ollut ehdolla Grammy-palkinnon saajaksi yksitoista kertaa ja voitti ensimmäisen Grammy-palkinnon vuonna 2017 parhaasta metallimusiikin esityksestä Dystopia-kappaleellaan.
Historia > The World Needs a Hero ja hajoaminen (2001–2002)

Megadeth oli Capitol Recordsin sopimuksen päätyttyä vapaa allekirjoittamaan levytyssopimuksen minkä tahansa levy-yhtiön kanssa. Yhtye teki sopimuksen Sanctuary Recordsin kanssa, ja aloitti pian seuraavan studioalbuminsa The World Needs a Hero äänittämisen. Dave Mustaine erotti manageri Bud Pragerin tehtävistään, ja vastasi albumin tuottamisesta itse. Megadeth työsti albumiaan huolellisesti, ja sitä äänitettiin kolmella eri studiolla. The World Needs a Hero julkaistiin vuoden 2001 toukokuussa, ja se oli Yhdysvalloissa Billboardin listan 16. Myös Suomessa Megadethin listamenestys oli aiempaa heikompaa, sillä The World Needs a Hero oli korkeimmillaan Suomen albumilistan sijalla 23. Albumilta julkaistiin singleinä kappaleet ”Moto Psycho” ja ”Dread and the Fugitive Mind”, joka oli jo aiemmin julkaistu kokoelmalla Capitol Punishment: The Megadeth Years. Hot Mainstream Rock Tracks -singlelistalla 22. sijalle nousseesta ”Moto Psychosta” kuvattiin myös musiikkivideo. Musiikillisesti The World Needs a Hero oli aiempaa raskaampi tuotos.
Toukokuussa 2001 Megadeth esiintyi VH1-musiikkikanavan tuottaman Behind the Music -dokumenttisarjan jaksossa, jossa haastateltavina olivat yhtyeen The World Needs a Hero -kokoonpanon ohella muun muassa Metallican James Hetfield ja Lars Ulrich ja monia Megadethin entisiä jäseniä.
The World Needs a Heron julkaisemisen jälkeen Megadeth kiersi Euroopassa AC/DC:n ja Yhdysvalloissa Iced Earthin ja Endon kanssa. Yhdysvalloissa yhtye joutui keskeyttämään kiertueen syyskuun 11. päivän iskujen vuoksi, ja tämä perui myös yhtyeen aikeet konsertin taltioimisesta Argentiinassa. Argentiinan-konsertin peruunnuttua yhtye taltioi marraskuussa kaksi konserttiaan Arizonassa livealbumiksi ja DVD:ksi Rude Awakening.
Hyvä onni jäi kuitenkin lyhyeksi. Monet luulivat Megadethin keulahahmon Dave Mustainen musiikillisen uran olevan ohi, kun hän sai hermovaurion käteensä vuonna 2002. Hermovaurion seurauksena Mustainen vasen käsi oli täysin tunnoton neljän kuukauden ajan. Mustaine epäili, pystyisikö hän enää ikinä esiintymään. Lääkärit kertoivat Mustainelle, ettei hän välttämättä ikinä saisi takaisin käden toimintakykyä saati kitaran soittokykyä. Mustaine lopetti Megadethin tulevaisuudensuunnitelmia vailla.
Historia > Uusi alku (2006–2009)

Vuonna 2006 basisti James MacDonough ilmoitti Megadethin verkkosivustolla eroavansa yhtyeestä. Yhtyeen uudeksi basistiksi liittyi aiemmin muun muassa Black Label Societyssa ja White Lionissa soittanut James LoMenzo.
Megadethin uran jatkumisen varmistuttua Dave Mustaine aloitti uuden kappalemateriaalin työstämisen. Toukokuussa 2006 yhtye ilmoitti seuraavan albuminsa United Abominations olevan lähes valmis, ja että albumi julkaistaisiin lokakuussa. Julkaisu siirtyi kuitenkin vuoden 2007 toukokuulle, koska yhtye halusi viimeistellä albumin huolellisesti. United Abominations julkaistiin 15. toukokuuta 2007, ja se oli Megadethin ensimmäinen studioalbumi basisti James LoMenzon, kitaristi Glen Droverin ja rumpali Shawn Droverin kanssa. Albumi oli Yhdysvalloissa albumilistan kahdeksas ja Suomessa toinen, ja se sai hyvin positiivisen vastaanoton niin yhtyeen faneilta kuin kriitikoiltakin. Yhtye oli aloittanut albumia markkinoineen kiertueensa jo maaliskuussa konsertoimalla Pohjois-Amerikassa Heaven and Hellin kanssa. Kanadassa yhtyeen lämmittelijänä esiintyi Down ja Yhdysvalloissa Machine Head. Pian United Abominationsin julkaisun jälkeen yhtye suuntasi Eurooppaan, jossa se esiintyi eri festivaaleilla kesän ajan. Myöhemmin yhtye esiintyi jälleen Yhdysvalloissa Tour of Duty -kiertueellaan, ja marraskuussa Megadeth soitti Gigantour -kiertueellaan Australiassa Static-X:n, DevilDriverin ja Lacuna Coilin kanssa.
Lokakuussa yhtye julkaisi koko uransa kattavan, neljän CD:n ja yhden DVD:n kokoelman Warchest, joka nousi Suomessa albumilistan sijalle 36.
Vuoden 2008 tammikuussa kitaristi Glen Drover erosi yhtyeestä, koska hän halusi viettää enemmän aikaa perheensä kanssa ja hän oli kyllästynyt alituiseen kiertue-elämään. Drover myös kertoi, että hänellä oli yhteistyövaikeuksia muiden yhtyeen jäsenten kanssa. Droverin korvasi aiemmin Nevermore- ja Jag Panzer -yhtyeissä vaikuttanut Chris Broderick, ja Megadeth esiintyi ensimmäisen kerran uudella kokoonpanollaan Helsingin jäähallissa helmikuun alussa. Pian tämän jälkeen kolmas Gigantour -kiertue käynnistyi Pohjois-Amerikassa, josta Megadeth jatkoi Tour of Duty -kiertuettaan Etelä-Amerikkaan ja Meksikoon. Syyskuussa yhtye julkaisi uuden kokoelma-albumin Anthology: Set the World Afire, joka sisälsi kappaleita yhtyeen uran jokaiselta studioalbumilta.
Vuoden 2008 heinäkuussa Megadeth ilmoitti aloittavansa uuden albuminsa Endgame äänittämisen tulevana syksynä. Albumin tuotti United Abominationsin ja Warchest -boksin tapaisesti Andy Sneap, ja vuoden 2009 toukokuussa viimeistelty Endgame julkaistiin syyskuussa. Albumi oli Yhdysvalloissa albumilistan yhdeksäs ja Suomessa seitsemäs, ja sen singlejulkaisu ”Head Crusher” oli Grammy-ehdokkaana kategoriassa ”Best Metal Performance”. Endgamen toinen single ”The Right to Go Insane” oli Billboardin Hot Mainstream Rock Tracks -listan 34., ja se pysyi listalla seitsemän viikon ajan. Lokakuussa yhtye aloitti albumin promotoimiseksi vuoden loppuun kestäneen kiertueen, jolla lämmittelijöinä esiintyivät Machine Head, Suicide Silence, ja Warbringer.